ጋምቢያ ከአይሲሲ ራሷን ልታገል ነው
የምዕራብ አፍካዊቷ አገር ጋምቢያ ከዓለም ዓቀፉ የወንጀለኞች ፍርድ ቤት(አይሲሲ) ራሷን ልታል መሆኑን አስታወቀች፡፡ጋምቢያ ቀደም ሲል ራሳቸውን ከፍርድ ቤቱ አባልነት ማግለልን የመረጡትን ደቡብ አፍሪካና ቡሩንዲን ተከትላ ከፍርድ ቤቱ አባልነት ለመፋታት እየተንደረደረች መሆኑን ነው ቢቢሲ በዘገባው ያታወቀው፡፡ፍርድ ቤቱ ወንጀሎችን ለፍርድ በማቅረብ ተገቢውን ጥቃት እንዲያገኙ የማድረግ ዓላማን ይዞ ቢንቀሳቀስም ፍርድ ቤቱ ግን ገለልተኛ መሆን አለመቻሉ ለውሳኔ እንዳበቃት ጋምቢያ ገልፃለች፡፡የጋምቢያ ኢንፎርሜሽን ሚኒስትር ሸሪፍ ቦጃንግ ፍርድ ቤቱ በምዕራቡ ዓለም የሚከሰቱ የወንጀል ጉዳዮችን ዘንግቷቸዋል ይላሉ፡፡ በመሆኑም ገለልተኛ እየሆነ ባለመስራቱ በአባልነት መቀጠሉ ጥቅም አልባ ነው ብለዋል፡፡ፍርድ ቤቱ የቀድሞው የእንግሊዝ ጠቅላይ ሚኒስትር ቶኖ ብሌየር በኢራቅ ላይ ለፈፀሙት ወንጀል እንዲጠየቁ ከማድረግ መቆጠቡን በማስታወስ ሚኒስትሩ የፍርድ ቤቱን አካሄድ ክፉኛ ይተቻሉ፡፡አፍሪካውያን ላይ ብቻ ያነጣጠረ የክስ ዘመቻን መከፍትን ዋና ሥራዬ ብሎ መያያዙንም በመጠቆም ገለልተኛ ሆኖ መስራትን ወደ ጎን መተውን ሚኒስትሩ ተናግረዋል፡፡የፍርድ ቤቱ ዋና ዐቃቤ ህግ የጋምቢያ የቀድሞ ፍትህ ሚኒስቴር የነበሩት ፋቱዋ ቤንሱዳ መሆናቸውን ዘገባው አስነብቧል፡፡ፍርድ ቤቱ ባለፉት 14 ዓመታት የአፍሪካ መሪዎችን ከማሳደድ ያለፈ በሌሎች አገራት መሪዎች ላይ ይህ ነው የሚባል ክስ አለመመስረቱ ለከፍተኛ ትችት እየዳረገው ይገኛል፡፡ደቡብ አፍሪካ ባለፈው ሳምንት ከአባልነት ለመውጣት ይፋዊ እንቅስቃሴ ጀምራለች፡፡ ቡሩንዲም ከአባልነት የመፋታት ፍላጎቷን እውን ለማድረግ እየተንቀሳቀሰች ነው፡፡ኬንያና ናምቢያም ከፍርድ ቤቱ አባልነት ራሳቸውን ለማግለለል ፍላጎቱ እንዳላቸው ዘገባው አመልክቷል፡፡